stanford-oval/wikipedia huggingface dataset:
ריצ'רד וילסון (צייר)

| --- | --- |

 לידה:  1 באוגוסט 1713 פנגוס, הממלכה המאוחדת 
 פטירה:  11 במאי 1782 (בגיל 68) קולומנדי, הממלכה המאוחדת 
 מקום קבורה:  מולד 
 תחום יצירה:  ציור, ציור נוף 
 הושפע על ידי:  קלוד לורן, פרנצ'סקו זוקרלי 
 יצירות ידועות:  Llyn-y-Cau, Cader Idris 
 
ריצ'רד וילסון (באנגלית: Richard Wilson; 1 באוגוסט 1713 –  11 במאי 1782) היה צייר נוף וולשי בעל השפעה, שעבד בבריטניה ובאיטליה. הוא מוכר כחלוץ באמנות הנוף הבריטית ותואר באנציקלופדיה של האקדמיה הוולשית כ"צייר הנכבד ביותר שוויילס ייצרה אי פעם והראשון להעריך את אפשרויות אסתטיות של ארצו". בדצמבר 1768 הפך וילסון לאחד ממייסדי האקדמיה המלכותית.
ביוגרפיה

ריצ'רד וילסון, נולד בכפר פנג'וס במונטגומיירשייר (פוביס). הוא היה בנו של איש כמורה, ממשפחה מבוססת. בשנת 1729 נסע ללונדון, שם החל כצייר דיוקנאות, כנראה חניכו של האמן תומאס רייט.
משנת 1750 עד 1757 וילסון היה באיטליה, והפך לצייר נוף בהשפעת פרנצ'סקו צוקרלי. תחילה באיטליה ולאחר מכן בבריטניה, הוא היה הצייר הבריטי הגדול הראשון שהתרכז בציורי נוף. הוא עיצב היטב את הקומפוזיציות בציוריו, והבליט את ההשפעות הכלליות של הטבע. בכך יצר סגנון אישי, אידיאלי, שהושפע מקלוד לורן ומסורת הנוף ההולנדית.
ג'ון ראסקין כתב כי וילסון "מצייר באופן אנושי ומגיע מדי פעם לגווני צבע מעודנים". הוא התרכז בציור נופים, ונופים איטלקיים אידיאליסטיים על סמך ספרות קלאסית. כאשר ציורו המיתולוגי - "השמדת ילדי ניובה" (1759), זכה לשבחים, הוא קיבל הזמנות רבות מצד בעלי אחוזות, שביקשו להציג תיאורים קלאסיים של אחוזותיהם. בין תלמידיו של וילסון היה הצייר תומאס ג'ונס. נופיו הוכרו כבעלי השפעה על קונסטבל, ג'ון קראום וויליאם טרנר.
וילסון נפטר בקולומנדי, דנביישייר ב־15 במאי 1782, ונקבר בכנסיית סנט מרי, מולד, פלינשייר.
הערות שוליים

↑  Steven J. Gores, Psychosocial Spaces: Verbal and Visual Readings of British Culture, 1750-1820, Wayne State University Press, 2000, ISBN 978-0-8143-2663-3. (באנגלית)
↑  Richard Wilson: English Landscape Painter, 18th Century, www.visual-arts-cork.com
↑  Davies, John, Nigel Jenkins, Menna Baines and Peredur Lynch (Eds.). The Welsh Academy Encyclopaedia of Wales (University of Wales Press, 2008)
↑  Chisholm, Hugh, ed, Wilson, Richard, 1911 Encyclopædia Britannica Volume 28
↑  John Ruskin, Modern Painters Volume I (of V)
| --- | --- |
בקרת זהויות :  NLI: 987007427783105171  PLWABN: 9810547179005606  AAG: 944  BNE: XX5449540  BnF: cb14953155k (data)  GND: 118835769  ICCU: MILV213432  ISNI: 0000 0001 1773 923X  KulturNav: 24fb0e22-c763-44b4-bb94-4daca39c7599  LCCN: n83239097  NARA: 10575757  NGV: 1331  NKC: xx0281859  NTA: 069537739  RKD: 84858  SNAC: w64j1bzn  SUDOC: 069960240  ULAN: 500022703  VIAF: 257184   WorldCat (עם VIAF): 257184 
ריצ'רד וילסון, מבט על כנסיית סנט פיטר והוותיקן
פול בטאני

| --- | --- |

בטאני בכנס קומיק-קון, 2019
 לידה:  27 במאי 1971 (בן 53) אנגליה לונדון, אנגליה, הממלכה המאוחדת 
 מדינה:  הממלכה המאוחדת, ארצות הברית 
 תקופת הפעילות:  מ-1994 
 מקום לימודים:  דרמה סנטר לונדון 
 בן או בת זוג:  ג'ניפר קונלי (1 בינואר 2003–?) 
 צאצאים:  סטלאן בטאני, אגנס בטאני 
 מספר צאצאים:  2 
 פרסים והוקרה:  פרס אמפייר לשחקן הבריטי הטוב ביותר (2005) 
 פרופיל ב-IMDb
 
פול בטאני (באנגלית: Paul Bettany; נולד ב-27 במאי 1971) הוא שחקן קולנוע אנגלי, שדיבב את הדמות הממוחשבת ג'רוויס בסרטי היקום הקולנועי של מארוול כגון "איירון מן" (2008) שהחל את הזיכיון ושני סרטי המשכיו מ-2010 ו-2013 ,ולאחר מכן, גילום גיבור-העל הרובוטי ויז'ן בשאר סרטים של היקום הקולנועי של מארוול כדוגמת "הנוקמים: עידן אולטרון" (2015) שם הופיע לראשונה בתפקיד וסימן את תפקיד הלייב-אקשן הראשון שלו בתוך הזיכיון, ולאחר מכן "קפטן אמריקה: מלחמת האזרחים" (2016) ,ו"הנוקמים: מלחמת האינסוף" (2018).
הוא חזר לתפקיד בתור ויז'ן במיני-סדרה של דיסני+ ואולפני מארוול, "וונדה-ויז'ן" (2021) שאף היא ביקום הקולנועי של מארוול, ובה הוא מככב לצד אליזבת אולסן.
הוא זכה להכרה בזכות הופעתו הראשונה בסרט הפשע "גנגסטר מס. 1" (2000) ולאחר מכן הופיע בסרט "סיפורו של אביר" (2001) לצד הית' לדג'ר. באותה השנה, הופיע בדרמה "נפלאות התבונה" ,ולאחר מכן, הופיע בסרט המלחמה האפי "אדון ומפקד: הצד הרחוק של העולם" (2003) לצד ראסל קרואו.
בטאני אף הופיע בסרט הפשע "דוגוויל" (2003) ובקומדיה "וימבלדון - אהבה בלבן" (2004) לפני שהופיע כנבל במותחן "צופן דה וינצ'י" (2006). אחרי היקום הקולנועי של מארוול, בטאני הופיע בדרמה "התמוטטות" (2011) ואילו ב-2018 הופיע כנבל הראשי בסרט "סולו: סיפור מלחמת הכוכבים" לצד אמיליה קלארק, וודי הרלסון ואלדן ארנרייך.
בטאני היה מועמד למספר רב של פרסים, כגון פרס באפט"א לשחקן הטוב ביותר בתפקיד משנה ומועמדויות נוספות לפרסים אחרים.
ביוגרפיה

בטאני נולד בלונדון, אנגליה שבממלכה המאוחדת, למשפחה נוצרית אדוקה. בנם של אן (לבית קטל), זמרת במה ומורה לתיאטרון ושל השחקן, הרקדן והמורה לדרמה ת'יין בטאני (אנ').
דודניתו החורגת של בטאני היא סופי, דוכסית אדינבורו. אביו, אחיו החורג של אביה, שימש גם כסנדק עבורה.
כאשר אביו לימד בבית "ספר לבנות קווינסווד" שבמזרח לונדון משפחתו של בטאני התגוררה במתחם בית הספר.
זמן קצר לאחר מות אחיו עזב בטאני את ביתו ועבר להתגורר בלונדון באופן עצמאי, הוריו התגרשו לאחר מכן.
בטאני התגורר בדירה קטנה והתפרנס ממופעי רחוב בהם ניגן בגיטרה, לאחר שנתיים של קיבוץ נדבות ברחוב מצא עבודה בבית אבות מקומי.
קריירה

בטאני החליט להיות שחקן בגיל 19 ולמד בבית ספר למשחק "מרכז הדרמה" שבמרכז לונדון והיה תלמידו של השחקן הישראלי ראובן אדיב. את הופעתו הראשונה על במה ערך בתיאטרון אלדוויץ' במחזה "קריאתו של המפקח".
לאחר מכן הופיע עם חברת התיאטרון הגדולה בבריטניה במחזות שייקספיריים כגון "רומיאו ויוליה", "יוליוס קיסר" ו"ריצ'רד השלישי". הוא הופיע לראשונה על מסכי הטלוויזיה בעיבוד של ה-BBC לרומן "אוליבר טוויסט", שם גילם את דמותו של ביל סייקס האלים.
את הבכורה הקולנועית שלו ערך ב-1997 בדרמת השואה "עקומים" המבוססת על המחזה באותו שם. הוא כיכב לראשונה בתפקיד ראשי כגנגסטר צעיר בסרט הפשע "גנגסטר מס. 1". עבור תפקיד זה היה בטאני מועמד לפרס השחקן הטוב ביותר במסגרת טקס הסרטים הבריטיים העצמאיים.
את פריצת הדרך שלו בהוליווד עשה ב-2001 בקומדיית הפעולה התקופתית "סיפורו של אביר" בדמותו של הסופר האנגלי ג'פרי צ'וסר, המאבד את כל רכושו בהימורים ומתהלך עירום. צ'וסר מציע לוויליאם תאצ'ר (הית' לדג'ר) זיוף של תעודה המוכיחה שהוא בנם של אבירים, בתמורה לבגדים. על התפקיד, שנכתב במיוחד בשבילו, זכה בטאני בפרס שחקן המשנה הטוב ביותר בקרב מבקרי הקולנוע של לונדון.
הופעתו בסרט ועזרתו של הבמאי בריאן הלגלנד הובילה להתעניינות בקרב במאי הוליווד בבטאני, בין היתר גם מצידו של רון הווארד, שהחליט ללהק את בטאני לסרטו "נפלאות התבונה" לתפקיד צ'ארלס הרמן ק, סטודנט לספרות, שותפו לחדר וחברו הטוב ביותר של הכלכלן ג'ון פורבס נאש (ראסל קרואו). לאחר הופעתו ב"נפלאות התבונה" הוצע לבטאני תפקיד הרוצח הסדרתי "פיית השיניים" פרנסיס דולארייד בסרט "דרקון אדום". בטאני דחה את ההצעה והופיע בדמותו של טום אדיסון בדרמת המתח של לארס פון טרייר "דוגוויל". לאחר מכן הופיע בדרמת ההרפתקאות הספרותית של פיטר ויר "אדון ומפקד", בה גילם את ד"ר סטפאן מאוטרין, הרופא של אוניית פריבטיר. על הופעה זו היה בטאני מועמד לפרס באפט"א לשחקן המשנה הטוב ביותר.
ב-2004 כיכב בתפקיד הראשי בקומדיית הספורט הרומנטית "וימבלדון - אהבה בלבן" בתור פיטר קולט, שחקן טניס אנגלי בנסיגה המתאהב בטניסאית האמריקאית המבריקה ליזי ברדבורי (קירסטן דנסט). בסרט שיחק גם לצד השחקן-במאי ג'ון פאברו, שהחליט להשתמש בקולו של בטאני לגילומו של ג'רוויס, מערכת ההפעלה בעלת בינה מלאכותית של טוני סטארק/איירון מן (רוברט דאוני ג'וניור) בסרטי היקום הקולנועי של מארוול, ביניהם "איירון מן", "איירון מן 2", "הנוקמים" ו"איירון מן 3". ב-2014 נבחר לגלם את דמותו של ויז'ן בסרט ההמשך ל"הנוקמים", "הנוקמים: עידן אולטרון" - תפקיד אותו שב לגלם בסרטים "קפטן אמריקה: מלחמת אזרחים", הנוקמים: מלחמת האינסוף והנוקמים: סוף המשחק.
את שנת 2005 בילה בצילומי המותחן שובר הקופות "צופן דה וינצ'י", בתפקיד סילאס, נזיר ורוצח בשליחות הארגון הקתולי אופוס דאי. לאחר מכן שיחק בתפקיד הנבל ביל קוקס במותחן הפשע "פריצה ברשת".
ב-2008 שיחק בטאני בתור טי ריי, אביה של לילי אוונס (דקוטה פנינג) בדרמה "החיים הסודיים של הדבורים" ובפנטזיית הפעולה המבוססת על הספר "לב של דיו".
ב-2009 גילם את הלורד מלבורן, מורה רוחה של המלכה הצעירה המלכה ויקטוריה (אמילי בלאנט) בדרמה ההיסטורית אודות חייה "ויקטוריה הצעירה".
ב-2010 שיחק בתור המלאך מיכאל ומנהיג המין האנושי בסרט הפעולה האפוקליפטי "לגיון המלאכים". ב-2011 שיחק בסרט "התמוטטות".
בשנת 2014 ביים, כתב והפיק את הסרט "הצד האחר של ניו יורק", בכיכובם של רעייתו ג'ניפר קונלי ואנתוני מאקי.
חיים אישיים

בשנת 2003 נישא בטאני לשחקנית האמריקאית-יהודייה ג'ניפר קונלי אותה פגש על סט הסרט "נפלאות התבונה", ועבר להתגורר עמה ועם בנה בברוקלין. לבטאני ולקונלי נולדו בן ובת.
פילמוגרפיה נבחרת

עקומים (1997)
The Land Girls‏ (1998)
קיס קיס באנג באנג (2000)
מועדון התאבדות (2000)
תינוקים מתים (2000)
גנגסטר מס. 1 (2000)
סיפורו של אביר (2001)
נפלאות התבונה (2001)
לב חצוי (2002)
אדון ומפקד (2003)
שבועת השחקנים (2003)
דוגוויל (2003)
וימבלדון - אהבה בלבן (2004)
פריצה ברשת (2006)
צופן דה וינצ'י (2006)
איירון מן (2008)
החיים הסודיים של הדבורים (2008)
לב של דיו (2008)
ויקטוריה הצעירה (2009)
Creation‏ (2009)
לגיון המלאכים (2010)
איירון מן 2 (2010)
התייר (2011)
המאמין (2011)
התמוטטות (2011)
הנוקמים (2012)
איירון מן 3 (2013)
התעלות (2014)
הנוקמים: עידן אולטרון (2015)
אגדת האחים קריי (2015)
קפטן אמריקה: מלחמת אזרחים (2016)
הנוקמים: מלחמת האינסוף (2018)
סולו: סיפור מלחמת הכוכבים (2018)
דוד פרנק (2020)
כאן ולתמיד‏ (2024)
The Collaboration‏ (TBA)
Harvest Moon‏ (TBA) - גם תסריטאי
פילמוגרפיה נבחרת > טלוויזיה

השיבה הביתה (1998)
מצוד (2017)
וונדה-ויז'ן (2020)
שערורייה בריטית למדי (אנ') (2021)
הערות שוליים

↑   אורון שמיר, "כאן ולתמיד": עוד ניסוי קולנועי כושל של רוברט זמקיס, באתר הארץ, 5 בדצמבר 2024
| --- | --- |
בקרת זהויות :  NLI: 987007604818905171  PLWABN: 9810604888405606  BIBSYS: 6083787  BNE: XX1595465  BnF: cb14155677c (data)  CANTIC: a11438551  CiNii: DA17264947  GND: 140971858  ISNI: 0000 0001 1470 3215  LCCN: no2003051821  LNB: 000337768  MusicBrainz: a0ed8995-5dd4-4456-b629-f1c9b71d9a92  NKC: js20060804029  NTA: 338275991  SUDOC: 070858330  VIAF: 32206651   WorldCat (עם VIAF): 32206651
מישל מונאהן

| --- | --- |

מונאהן, 2018
 לידה:  23 במרץ 1976 (בת 48) ווינתרוף, איווה, ארצות הברית
 שם לידה:  Michelle Lynn Monaghan 
 מדינה:  ארצות הברית ארצות הברית
 תקופת הפעילות:  מ-2000
 מקום לימודים:  מכללת קולומביה שיקגו  Circle in the Square Theatre School  בית הספר למשפטים של אוניברסיטת פפרדיין 
 בן זוג:  פיטר וייט
 מספר צאצאים:  2 
 פרופיל ב-IMDb
 
מונאהן, 2011
מישל לין מונאהן (באנגלית: Michelle Lynn Monaghan; נולדה ב-23 במרץ 1976) היא שחקנית אמריקאית. ידועה בעיקר ממשחקה בשלושה מסרטי "משימה בלתי אפשרית", וכמו כן בסרטים "קיס קיס בנג בנג", "נראתה לאחרונה", "ארוס עליה", "אשת החלומות", "לכודים ברשת" ו"קוד מקור".
ביוגרפיה

מונאהן נולדה בעיר ווינתרוף שבאיווה, לשרון (האמל), שניהלה מעון בבית המשפחה, ולרוברט מונאהן, עובד מפעל וחקלאי. היא אחות קטנה לבוב ולג'ון. הוריה אימצו לביתם שנים-עשר ילדים במשך תקופה של 12 שנים.
היא סיימה את לימודי התיכון ב-1994, לאחר שהייתה "נשיאת הכיתה", והשתתפה בכמה הצגות בית-ספריות. לאחר לימודיה בתיכון היא עברה לשיקגו על-מנת ללמוד שם עיתונאות בקולומביה קולג' שיקגו. במקביל ללימודיה התפרנסה כדוגמנית, ועבדה בארצות הברית, במילאנו, בסינגפור, בטוקיו ובהונג קונג. לפני הסמסטר האחרון שלה, פרשה מהלימודים ועזבה לניו יורק כדי לפתח קריירת משחק.
קריירה

התפקידים הבולטים הראשונים של מונאהן, אף כי היו קטנים, היו בפרקים בודדים בסדרות "אמריקאים צעירים" ו"חוק וסדר: מדור מיוחד". הפריצה הקולנועית שלה הייתה בשנת 2001, עם תפקיד קטן בסרט "הבושם". לאחר מכן ביצעה תפקיד קטן נוסף בסרט "בוגדת".
מונאהן פרצה לתודעה הציבורית בשנת 2002, כשהחלה לככב בסדרת הטלוויזיה "בוסטון פאבליק" בתפקיד קימברלי וודס. בשנת 2003 היא הופיעה בסרט "הכל עובר במשפחה". בשנת 2005 שיחקה בסרטים "היפוך החורף" ו"קיס קיס, בנג בנג. הסצנות בהן הופיעה בסרטים "קונסטנטין" ו"סוריאנה" נחתכו מהעריכה הסופית, אך קלטת האודישן שלה ל"קונסטנטין" זיכתה אותה באודישן לסרט "משימה בלתי אפשרית 3", והיא קיבלה את התפקיד. בסרט היא מופיעה לצד טום קרוז.
בשנת 2007 כיכבה מונאהן בסרט "אשת החלומות" כמירנדה. בנוסף כיכבה בסרט "נראתה לאחרונה", וקיבלה ביקורות מצוינות על הופעתה בתור הדמות הראשית, אנג'י ג'נרו, ועל משחקה.
בשנת 2008 שיחקה מונאהן את האנה בסרט "ארוס עליה" לצד פטריק דמפסי, וכיכבה בסרט המותחן "לכודים ברשת" לצד שיה לה-באף.
בשנת 2014 כיכבה בתור מגי הארט בעונה הראשונה של סדרת הפשע האנתולוגית "בלש אמיתי" ברשת HBO; תפקידה אשר הקנה לה מועמדות לפרס גלובוס הזהב לשחקנית המשנה הטובה ביותר ומועמדות לפרס סטלייט.
ב-2017 כיכבה לצד ג'יימי פוקס בסרט הפשע "מצוד לילי". באותה שנה שיחקה בסרט הדרמה "הגיבורים של בוסטון".
בשנת 2020 כיכבה בתור סוכנת ה-CIA אווה גלר בסדרת הדרמה והמתח "איש הניסים"; הסדרה עלתה לשירות הזרמת המדיה של נטפליקס ב-1 בינואר 2020 והיא בוטלה לאחר עונה אחת. מאוחר יותר באותה השנה, שיחקה מונהאן בתור הלן שכנר בסרט האימה העל-טבעי "הכישוף: הדור הבא" אשר מהווה סרט המשך עצמאי לסרט "הכישוף" משנת 1996.
בשנת 2021 שיחקה במותחן הפסיכולוגי "אויב בדלת" (אנ') לצד קייסי אפלק אשר גילם את בעלה.
בשנת 2022 הופיעה בסדרת הדרמה של נטפליקס הדהודים בתפקיד אחיות תאומות המחליפות זהות ביניהן אחת לשנה ביום הולדתן.
חיים אישיים

מונאהן פגשה את הגרפיקאי האוסטרלי פיטר וייט במסיבה בשנת 2000. הם נישאו באוגוסט 2005 בטקס שנערך בעיירה פורט דאגלס, קווינסלנד. כיום מתגוררים בניו יורק. לשניים שני ילדים בת (2008) ובן (2013).
פילמוגרפיה חלקית > קולנוע

| שנה | סרט | תפקיד | הערות |
| --- | --- | --- | --- |
| 2001 | בושם | הנרייטה |  |
| 2002 | בוגדת | לינדזי |  |
| 2003 | הכל עובר במשפחה | פג מאלוני |  |
| 2004 | היפוך החורף | סטייסי |  |
| 2004 | זהות במלכודת | קים |  |
| 2005 | קונסטנטין | אלי |  |
| 2005 | מר וגברת סמית' | גוון |  |
| 2005 | ארץ קרה | שרי |  |
| 2005 | קיס קיס, בנג בנג | הרמוני פיית' ליין | מועמדת פרס סטלייט לשחקנית המשנה הטובה ביותר (2005)  מועמדת פרס סאטורן לשחקנית המשנה הטובה ביותר (2005) |
| 2006 | משימה בלתי אפשרית 3 | ג'וליה מיד |  |
| 2007 | נראתה לאחרונה | אנג'י גנארו |  |
| 2007 | אשת החלומות | מירנדה |  |
| 2008 | ארוס עליה | האנה |  |
| 2008 | לכודים ברשת | רייצ'ל הולומן |  |
| 2008 | טראקר | דיאנה פורד |  |
| 2010 | אי שם | רבקה |  |
| 2010 | אל תלחצי, אני בדרך | שרה היגמן |  |
| 2011 | קוד מקור | כריסטינה וורן |  |
| 2011 | משימה בלתי אפשרית 4: קוד הצללים | ג'וליה מיד |  |
| 2011 | נשק של תקווה | לין צ'יילדרס |  |
| 2012 | בעקבות הנקמה | פלורנס ג'יין |  |
| 2013 | Expecting | אנדי |  |
| 2014 | פנטהאוז נורת' | שרה פרוסט |  |
| 2014 | חובשת קרבית | מגי סוואן |  |
| 2014 | כימיה טובה | קארה וראני |  |
| 2014 | ליגת הצדק: מלחמה | וונדר וומן | דיבוב |
| 2014 | לא מתרגש | "היא" |  |
| 2014 | הטוב שבי | אמנדה קולייר |  |
| 2015 | פיקסלים | ויולט ואן פאטן |  |
| 2016 | הגיבורים של בוסטון | קרול סאנדרס |  |
| 2017 | מצוד לילי | ג'ניפר ברייינט |  |
| 2017 | ההיעלמות של סידני הול | ולורי הול |  |
| 2018 | משימה בלתי אפשרית: התרסקות | ג'וליה מיד |  |
| 2019 | Saint Judy | ג'ודי ווד |  |
| 2020 | הכישוף: הדור הבא | הלן שכנר |  |
| 2021 | אויב בדלת (אנ') | גרייס |  |
| 2022 | המטפלת | איימי |  |
| 2022 | אתר שחור | אביגיל "אבי" טרנט |  |
| 2023 | Spinning Gold | בת' וייס |  |
| 2023 | The Family Plan | ג'סיקה מורגן |  |
| 2023 | צמא דם | ג'ס |  |
| 2024 | מקסין | הבלשית וויליאמס |  |
| TBA | The Price of Admission |  |  |
פילמוגרפיה חלקית > טלוויזיה

| שנה | סדרה | תפקיד | הערות |
| --- | --- | --- | --- |
| 2000 | Young Americans | קרוליין בוסי | 2 פרקים |
| 2001 | חוק וסדר: מדור מיוחד | דנה קימבל | פרק: "Consent" |
| 2002 | האק | סטייסי 'קימבל | פרק: "Favors" |
| 2002–2003 | בוסטון פאבליק | קימברלי וודס | 8 פרקים |
| 2013 | אבא אמריקאי | ג'ינה | דיבוב; פרק: "Max Jets" |
| 2014 | בלש אמיתי | מגי הארט | תפקיד ראשי (עונה 1); 8 פרקים   מועמדת פרס גלובוס הזהב לשחקנית המשנה הטובה ביותר בסדרת טלוויזיה (2014)  מועמדת פרס סטלייט לשחקנית המשנה הטובה ביותר בסדרת טלוויזיה (2014) |
| 2016–2018 | הדרך | שרה ליין | תפקיד ראשי (3 עונות); 36 פרקים גם מפיקה |
| 2020 | איש הניסים | אווה גלר | תפקיד ראשי; 10 פרקים |
| 2022 | הדהודים | לני / ג'ינה | מיני-סדרה |
| יפורסם בהמשך | קוף רע | בוני וויט | תפקיד ראשי; 10 פרקים |
| 2025 | הלוטוס הלבן | ג'סלין למון | תפקיד מרכזי בעונה השלישית |
הערות שוליים

↑  Twitter, Instagram, Email, Facebook, Actress Michelle Monaghan pregnant with baby No. 2, Los Angeles Times, ‏2013-06-15 (באנגלית אמריקאית)
↑  Justin Kroll, Justin Kroll, Michelle Monaghan Joins Mark Wahlberg In Apple And Skydance’s ‘The Family Plan’, Deadline, ‏2022-10-19 (באנגלית אמריקאית)
↑  יעל אילן, "קודרת, ארוכה ומטורפת": כל מה שצריך לדעת על "הלוטוס הלבן" עונה 3, באתר ynet, 9 בפברואר 2025
| --- | --- |
בקרת זהויות :  NLI: 987007432390805171  PLWABN: 9811986635705606  BIBSYS: 6096513  BNE: XX4773837  BnF: cb151232748 (data)  CANTIC: a11307407  GND: 138519633  ISNI: 0000 0001 1625 488X  LCCN: no2004050623  NKC: xx0050276  NLK: KAC2020L4604  NTA: 384126138  SNAC: w6sx6w1r  SUDOC: 139261966  VIAF: 39677076   WorldCat (עם VIAF): 39677076
תהילה (סרט, 1980)

| --- | --- |

 בימוי:  אלן פארקר 
 הופק בידי:  דייוויד דה סילבה
 תסריט:  כריסטופר גור 
 עריכה:  גרי המבלינג 
 שחקנים ראשיים:  איירין קארה, דבי אלן, מורין טיפי, ג'ין אנטוני ריי, לי קוררי, לורה דין, פול מק'קריין, בארי מילר, אנטוניה פרנסשיני
 מוזיקה:  מייקל גור 
 צילום:  מייקל סרסין 
 מדינה:  ארצות הברית 
 חברת הפקה:  פרמאונט, משרד זכויות היוצרים של ארצות הברית 
 חברה מפיצה:  MGM
 שיטת הפצה:  וידאו על פי דרישה 
 הקרנת בכורה:  16 במאי 1980
 משך הקרנה:  134 דק' 
 שפת הסרט:  אנגלית
 סוגה:  סרט מוזיקלי, סרט להט"בי, סרט נעורים, סרט דרמה 
 מקום התרחשות:  ניו יורק 
 הכנסות באתר מוג'ו:   fame
 פרסים:  פרס אוסקר למוזיקה המקורית הטובה ביותר (מייקל גור)  פרס אוסקר לשיר המקורי הטוב ביותר 
 דף הסרט ב־IMDb
 
תהילה (אנגלית: Fame) הוא סרט מוזיקלי משנת 1980, שנוצר והופק על ידי דייוויד דה סילבה, בוים על ידי אלן פארקר, ונכתב על ידי כריסטופר גור.
הסרט זכה בפרס אוסקר עבור הפסקול הטוב ביותר, ושיר הנושא מתוכו, "Fame", זכה בפרס אוסקר לשיר הטוב ביותר. את השיר ביצעה איירין קארה שגם שיחקה בסרט.
בעקבות הצלחת הסרט, יצאו גם סדרת טלוויזיה מצליחה באותו השם, מחזמר שרץ בווסט-אנד של לונדון במשך עשר שנים וכן גרסה מחודשת בשנת 2009.
תקציר העלילה

הסרט עוקב אחר תקופת לימודיהם של קבוצת תלמידים צעירים בבית ספר תיכון לאומנויות בניו יורק, החל ממבחני הקבלה שלהם למוסד, ועד לסיום הלימודים. השאיפות של התלמידים בבית הספר של אומנויות הבמה הן עצומות - כולם רוצים להתפרסם ולזכות בתהילה. אף על פי שמתבגרים רבים מנסים לעבור את בחינות הכניסה למוסד, רק אחדים נבחרים. במקביל להתמקצעות בתחומי האמנות הקרובים ללבם והתמודדות עם לימודי חובה ודרישות מאתגרות, התלמידים עוברים תהליך של התבגרות, לומדים להכיר את עצמם, לשתף פעולה בצוות וליצור קשרים אישיים של חברות ואהבה. לאחר ארבע שנים של אימונים מפרכים, רק אחדים מן התלמידים מצליחים לזכות בתהילה.
מושל ניו המפשייר

| --- | --- |
סמל מדינת ניו המפשייר
המושלת הנוכחית קלי איוט
 איוש נוכחי:  קלי איוט
 תאריך כניסה לתפקיד:  9 בינואר 2025
 דרכי מינוי:  בחירות ישירות
 תחום שיפוט:  ניו המפשייר ניו המפשייר
 מעון:  ברידג'ס האוס
 מושב המשרה:  קונקורד
 משך כהונה קצוב:  שנתיים; אין הגבלה למספר קדנציות
 ייסוד המשרה:  15 ביוני 1784
 איוש ראשון:  מישק ויר
  אתר האינטרנט הרשמי של מושל ניו המפשייר
 
מושל ניו המפשייר (באנגלית: Governor of New Hampshire) הוא המושל וראש הרשות המבצעת במדינת ניו המפשייר שבארצות הברית.
מושלת ניו המפשייר ה-83 והנוכחית היא קלי איוט מהמפלגה הרפובליקנית, שהושבעה לתפקידה ב-9 בינואר 2025.
סקירת התפקיד

המושל נבחר לתפקידו במהלך בחירות ישירות כלליות שמתקיימו בניו המפשייר אחת לשנתיים, בחודש נובמבר של שנים זוגיות. ניו המפשייר היא אחת משתי המדינות היחידות, לצד ורמונט הגובלת בה במערב, המקיימת בחירות לתפקיד המושל אחת לשנתיים במקום אחת לארבע שנים.
הדרישות לתפקידו ובחירת המושל

על מנת לכהן בתפקיד המושל, יש להיות בן 30 שנה לפחות, להיות מצביע רשום בניו המפשייר, ודייר בבית מגורים קבוע בניו המפשייר לפחות שבע שנים בטרם ההתמודדות לתפקיד.
בניו המפשייר אין למושל הגבלות כהונה מכל סוג שהוא. אף מושל לא כיהן למעלה משלוש קדנציות מאז המאה השמונה-עשרה (כאשר הקדנציה הייתה אז בת שנה בודדה בלבד), למעט ג'ון לינץ' (אנ'), שנבחר לתקופת כהונה רביעית ב-2 בנובמבר 2010, וכיהן שמונה שנים במצטבר. ג'ון טיילור גילמן (אנ') היה המושל האחרון לפני לינץ' שכיהן יותר משש שנים: הוא מילא 14 קדנציות בנות שנה כל אחת כמושל בין השנים בשנים 1794–1805 ושוב בשנים 1813–1816.
תפקידי וסמכויות המושל

שלא כמו במדינות רבות אחרות בהן מועצות הרשות המבצעת הן מייעצות בלבד, המועצה המבצעת של ניו המפשייר (אנ'), המתפקדת למעשה כממשלה של המדינה, ישנן סמכויות בקרה עוצמתיות על כוחו של המושל. למועצה זו חמישה חברים בעלי וטו על פעולות רבות של המושל. בצוותא, המושל והמועצה המבצעת מאשרים חוזים בשווי של 5,000 דולר אמריקני ומעלה, מאשרים חנינות וממנים דירקטורים במועצות מנהלים ציבוריות, שופטים לבתי המשפט של המדינה, את התובע הכללי של ניו המפשייר ואת הקצינים במשמר הלאומי המדינתי.
בחוקת ניו המפשייר מפורטים תפקידי וסמכויות המושל:
המושל הוא ראש הרשות המבצעת.
אחראי על הוצאה לפועל נאמנה של חוקי המדינה.
כאשר קיים חוסר הסכמה בין שני בתי בית המחוקקים, למושל, בעצת המועצה המבצעת, יש את הזכות לפזר את בית המחוקקים.
המושל רשאי להורות על כינוס של בית המחוקקים במקום אחר במדינה במקרה בו קיימת סכנה לבריאות המחוקקים או לחייהם.
למושל סמכות וטו על הצעות חוקים והחלטות המועברות על ידי בית המחוקקים ומוגשות אליו.
המושל ממנה את כל פקידי הממשל, את התובע הכללי, ואת כל קציני המיליציה באישור המועצה המבצעת.
המושל הוא המפקד העליון של כל הכוחות הצבאיים של המדינה.
למושל סמכות להעניק חנינות, למעט במקרים שההרשעה ניתנה על יהי הסנאט והודחו על ידי בית הנבחרים.
כספים שמוצאים מאוצר המדינה יוצאו על פי צו בחתימת המושל ובעצת המועצה המבצעת.
ביאורים

↑  עם כינונה כמדינה, אימצה ניו המפשייר חוקה זמנית, במסגרתה הייתה הסמכות העליונה במדינה המועצה המחוקקת, שוייר היה נשיאה. ב-1784 התקבלה החוקה השנייה, והמשמעותית יותר, שעל פיה נערכו באותה שנה בחירות למשרת המושל, שהיו הראשונות והאחרונות בהן התמודד וייר, ללא מתמודדים נוספים.
1 2  התפטר כדי לכהן כשופט בבית המשפט הפדרלי של מחוז ניו המפשייר.
↑  על פי תיקון לחוקה, שונה מועד הבחירות ממרץ לנובמבר. בחירות אלו היו הראשונות לתקופת כהונה של שנתיים.
1 2  מועד השבעת המושל שונה לינואר.
↑  התפטר כדי לאייש מושב בסנאט של ארצות הברית.
↑  התפטרה כדי לאייש מושב בסנאט של ארצות הברית.
הערות שוליים

↑  חוקת ניו המפשייר, חלק שני, סעיף 42 (באנגלית)
| מושלי מדינות ארצות הברית ארצות הברית |
| --- | --- | --- |
| מושלי מדינות ארצות הברית | אוהיו • אוקלהומה • אורגון • איווה • איידהו • אילינוי • אינדיאנה • אלבמה • אלסקה • אריזונה • ארקנסו • ג'ורג'יה • דלאוור • דקוטה הדרומית • דקוטה הצפונית • הוואי • וושינגטון • ויומינג •  ויסקונסין • וירג'יניה • וירג'יניה המערבית • ורמונט • טנסי • טקסס • יוטה • לואיזיאנה • מונטנה • מיזורי • מיין • מינסוטה • מיסיסיפי • מישיגן • מסצ'וסטס • מרילנד • נבדה • נברסקה • ניו ג'רזי • ניו המפשייר • ניו יורק • ניו מקסיקו • פלורידה • פנסילבניה • קולורדו • קונטיקט • קליפורניה • קנזס • קנטקי • קרוליינה הדרומית • קרוליינה הצפונית • רוד איילנד |  |
| ראו גם | נשיא ארצות הברית • זכויות המדינות בארצות הברית |  |
| --- | --- |
בקרת זהויות :  LCCN: n95003925   WorldCat (עם LCCN): n95-003925
בנדיקט וונג

| --- | --- |

בנדיקט וונג, 2016
 לידה:  3 ביולי 1971 (בן 53) אקלס, הממלכה המאוחדת 
 מדינה:  הממלכה המאוחדת הממלכה המאוחדת
 תקופת הפעילות:  מ-1992
 מקום לימודים:  Pendleton College  Salford City College 
 פרופיל ב-IMDb
 
בנדיקט וונג (באנגלית: Benedict Wong; נולד ב-3 ביולי 1971) הוא שחקן אנגלי המופיע בקולנוע, בטלוויזיה ובתיאטרון. וונג מוכר בעיקר מהופעתו בתפקיד קובלאי חאן בסדרה "מרקו פולו" של רשת נטפליקס (2014–2016) ובדמות ברוס נג בסרט הקולנוע "להציל את מארק וואטני" (2015).
בסרטי גיבורי העל של היקום הקולנועי של מארוול הוא מגלם את הדמות וונג, כשהופעתו הראשונה הייתה ב-2016 בסרט "דוקטור סטריינג'", ואחר כך בסרטים "הנוקמים: מלחמת האינסוף", "הנוקמים: סוף המשחק", "שאנג-צ'י ואגדת עשר הטבעות", "ספיידרמן: אין דרך הביתה", "דוקטור סטריינג' בממדי הטירוף".